Title: Výzva na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly MV SR na realiz
Author: miklosom
Last saved by: Kvetoslava Kováčová
Company: MV SR

Výzva číslo III. KMV 2016
na predkladanie žiadostí o poskytnutie dotácie zo štátneho rozpočtu prostredníctvom rozpočtovej kapitoly Ministerstva vnútra Slovenskej republiky

Účel | Podpora aktivít v oblasti prevencie kriminality a boja proti kriminalite podľa § 2 písm. c) zákona  č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky
Vyhlasovateľ | Ministerstvo vnútra Slovenskej republiky
Dátum vyhlásenia | 30. mája 2016
Termín uzávierky | 14. júla 2016

Adresa na predkladanie žiadostí

Ministerstvo vnútra Slovenskej republiky
kancelárie ministra vnútra
odbor prevencie kriminality
Drieňová 22
826 02 Bratislava

Legislatívny rámec | Zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov
Oprávnení žiadatelia | Žiadosť o dotáciu si môžu podať subjekty uvedené v § 3 zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení zákona č. 287/2012 Z .z.

Oprávnené aktivity

Dotáciu možno poskytnúť oprávneným žiadateľom na projekty v oblastiach skvalitňovania prevencie a pomoci obetiam obchodovania s ľuďmi, predchádzania radikalizácie a extrémizmu, ako aj prevencie a pomoc seniorom zameraných na:
•	prevenciu a identifikáciu obetí obchodovania s ľuďmi, zvyšovanie povedomia o tejto problematike, rozvoj odborných kapacít v oblasti obchodovania s ľuďmi,
•	predchádzanie radikalizácie a extrémizmu, zvyšovanie povedomia o tejto problematike, rozvoj odborných kapacít a budovanie poznatkovej bázy v tejto oblasti,
•	preventívne aktivity smerujúce k riešeniu aktuálnych otázok rizikovej skupiny obyvateľstva – seniorov s ohľadom na znižovanie kriminality a jej prevenciu

Trvanie projektu | rok 2016
Základný cieľ projektu | Podpora aktivít subjektov pri zabezpečovaní prevencie a identifikácie obetí obchodovania s ľuďmi, zvyšovaní povedomia o tejto problematike a zabezpečovaní rozvoja odborných kapacít v oblasti obchodovania s ľuďmi, ako aj aktivity smerujúce k predchádzaniu radikalizácie a extrémizmu, zvyšovaniu povedomia o tejto problematike, budovaniu odborných kapacít a poznatkovej bázy v oblasti radikalizácie a extrémizmu. Podporované budú aj preventívne aktivity smerujúce k znižovaniu kriminality a prevencii kriminality zamerané na seniorov, ako rizikovú skupinu.
Ukazovateľ | Zvýšenie povedomia špecifických skupín najviac ohrozených rizikom obchodovania s ľuďmi v Slovenskej republike, rozvoj odborných kapacít v tejto oblasti; zvyšovanie povedomia o riziku nárastu radikalizácie a extrémizmu, budovanie kapacít, prevencia kriminality zameraná na seniorov.

Kritéria výberu a poradie ich dôležitosti

•	Vhodnosť a účelnosť projektu 
- zameranie projektu a súlad s oprávnenými aktivitami,
- zrozumiteľnosť cieľov, aktivít, výsledkov a výstupov projektu, 
- štruktúra a popis plánovaných aktivít projektu, 
- inovatívnosť projektu,
- prehľadnosť a zrozumiteľnosť vecného a časového harmonogramu
•	Cieľové skupiny a dosah na verejnosť
- zadefinovanie cieľovej skupiny projektu; potenciálne a skutočné obete obchodovania s ľuďmi a trestných činov extrémizmu,
- rozsah oslovenia širokej verejnosti, 
•	Realizácia projektu, udržateľnosť a publicita
- spolupráca žiadateľa s ďalšími zainteresovanými subjektmi na realizácii projektu,
- kompatibilita aktivít projektu s cieľom a očakávanými výsledkami projektu
- aktivity a dosiahnuté výsledky oprávneného žiadateľa v oblasti adresnej prevencie potenciálnych obetí obchodovania s ľuďmi a zvyšovania odborných kapacít v oblasti obchodovania s ľuďmi so zameraním na mládež, prevencie pred nárastom radikalizácie a extrémizmu,
- trvalosť a udržateľnosť aktivít projektu a požadovaného výsledného efektu v období po ukončení projektu,
- personálna matica, 
- publicita projektu,
•	Rozpočet a efektívnosť
- vyrovnanosť rozpočtu projektu v závislosti od plánovaných aktivít,
-efektívnosť a opodstatnenosť použitia finančných prostriedkov predpokladaných na realizáciu projektu,
- spolufinancovanie aktivít so samosprávou, súkromným sektorom, prípadne iný zdroj.

Náležitosti žiadosti

▪ podľa § 6 zákona č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení zákona č. 287/2012 Z. z.,

▪ podľa § 8a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov

Disponibilný objem zdrojov

95 000,- eur v tom:
v kategórii 600 v sume   95 000,- eur

Výška  dotácie

Minimálna výška dotácie:   1 000,- eur v kategórii 600
Maximálna výška dotácie:  25 000,- eur v kategórii 600

Kontakt na Ministerstve vnútra SR | Mgr. Ing. Jana Mitošinková, tel.: 02/4859 2207, e-mail: jana.mitosinkova@minv.sk

Prílohy:

Vzor žiadosti o poskytnutie dotácie v pôsobnosti Ministerstva vnútra SR v elektronickej forme sa nachádza v dokumentoch na stiahnutie na webovom sídle MV SR na adrese www.minv.sk/Hospodárenie a financie/Dotácie.
Rozpočet výdavkov financovaných z dotácie, ktorý tvorí prílohu k žiadosti o poskytnutie dotácie v elektronickej forme sa nachádza v dokumentoch na stiahnutie na webovom sídle MV SR na adrese www.minv.sk/Hospodárenie a financie/Dotácie.
Vzor personálnej matice, ktorý tvorí prílohu k žiadosti o poskytnutie dotácie a nachádza sa v elektronickej forme v dokumentoch na stiahnutie na webovom sídle MV SR na adrese www.minv.sk/Hospodárenie a financie/Dotácie.
Kontrolný list náležitostí žiadosti, ktorý tvorí prílohu k žiadosti o poskytnutie dotácie v elektronickej forme sa nachádza v dokumentoch na stiahnutie na webovom sídle MV SR na adrese www.minv.sk/Hospodárenie a financie/Dotácie.

Personálna matica je súbor informácii o odborných, riadiacich a administratívnych kapacitách projektu, ktorý obsahuje najmä údaje ako meno a priezvisko osoby, aktivitu na ktorej sa bude podieľať a predpokladaný rozsah práce v hodinách. Zároveň obsahuje pracovnú pozíciu osoby v projekte a činnosti, ktoré bude v rámci projektu realizovať. Prílohou predloženej personálnej matice ako aj jej zmien je životopis osôb uvedených v personálnej matici – všetkých odborných pracovníkov a zamestnanca zodpovedného za realizáciu projektu.

Poznámka | Žiadosť o poskytnutie dotácie musí byť doručená na adresu uvedenú na predkladanie žiadostí. Spisový obal v zalepenej obálke je potrebné označiť „DOTÁCIE – NEOTVÁRAŤ, VÝZVA číslo III. KMV 2016“.

Doplňujúce informácie pre žiadateľov o poskytnutie dotácie 
v roku 2016

Forma odstraňovania nedostatkov žiadosti

Žiadosti sa zasielajú na adresu uverejnenú na webovom sídle ministerstva do 45 dní odo dňa zverejnenia výzvy. Pri podaní žiadosti poštou v deň ukončenia výzvy je tento deň dňom prijatia žiadosti. Akceptovaným dokladom je obálka s dátumom podania.
Žiadosť o poskytnutie dotácie sa predkladá s povinnými prílohami 
a náležitosťami podľa platných predpisov na základe výzvy vyhlásenej Ministerstvom vnútra SR v jednom origináli, v jednej kópii a v elektronickej verzii na CD alebo DVD nosiči. Originál s náležitosťami a  povinnými prílohami musí byť zviazaný v hrebeňovej, alebo pevnej väzbe, všetky strany musia byť očíslované žiadateľom, ich zoznam uvedený na samostatnom kontrolnom liste povinných príloh. Za hrebeňovú väzbu sa nebudú považovať šanóny (zakladače) s euroobalmi alebo inou väzbou, tak aby nebolo možné vkladať, alebo vyberať jednotlivé časti dokumentácie. Žiadosti zaslané len elektronickou poštou alebo faxom v stanovenom termíne nebudú akceptované. 

Poskytovateľ uzná dodatočné predloženie  dokladov preukazujúcich splnenie podmienok na poskytnutie dotácie podľa  §8a ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, ak mu  budú doručené do 10 kalendárnych dní od termínu uzatvorenia výzvy, pričom k danému postupu nebude žiadateľ osobitne vyzývaný. Poskytovateľ môže požiadať o vyjadrenie žiadateľa k zdrojom spolufinancovania a celkovému rozpočtu projektu, ktoré sa predkladajú v žiadosti o poskytnutie dotácie. Za doklady ktorými sa preukazuje splnenie podmienok na poskytnutie dotácie sa považujú doklady vyžadované zákonom č. 523/2004 Z. z. 
o rozpočtových pravidlách verejnej správy a o zmene a doplnení niektorých zákonov v znení neskorších predpisov, ale aj doklady vyžadované zákonom č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov. 
Formálne nedostatky, ktoré je možné odstrániť a nemenia podstatu žiadosti, môže odstrániť ministerstvo bez konzultácie so žiadateľom. Vyhlasovateľ je oprávnený bez konzultácie so žiadateľom:
- doplniť čiastočne chýbajúce identifikačné údaje žiadateľa, ak je z ostatných
          priložených dokumentov nespochybniteľné o akého žiadateľa ide;
- zaokrúhliť finančné údaje v centoch na celé eurá;
- upraviť výšku finančných údajov uvádzaných v tis. eurách na eurách;
- opraviť matematické chyby a doplniť chýbajúce súčty na základe čísiel  
             uvedených v rozpočte výdavkov financovaných z dotácie.

Ďalšie informácie

Dôležité upozornenie! 
 K žiadosti o poskytnutie dotácie je potrebné vypracovať rozpočet výdavkov financovaných z dotácie, ktorý je súčasťou tejto výzvy. Suma výdavkov označená ako kategória uvedená v rozpočte výdavkov financovaných z dotácie je záväzná. Rozpočet výdavkov, na ktoré sa požaduje dotácia, je potrebné doplniť o vecnú špecifikáciu. Dotáciu nemožno použiť na výdavky nezahrnuté do rozpočtu pri dodržaní podmienok stanovených v platných predpisoch a v zmluve o poskytnutí dotácie.

Ak je žiadateľ platcom DPH, ktorý si môže uplatniť odpočítanie DPH, za oprávnený výdavok sa bude považovať iba výdavok na úhradu bez DPH.

Pre posúdenie charakteru výdavku je základným rámcom ekonomická klasifikácia rozpočtovej klasifikácie (Úplné znenie Metodického usmernenia Ministerstva financií Slovenskej republiky k  č. MF/010175/2004-42 zo dňa 8. decembra 2004 a vysvetlivky k ekonomickej klasifikácii rozpočtovej klasifikácie v znení jeho dodatkov), zákon č. 595/2003 Z. z. o dani z príjmov v znení neskorších predpisov, zákon č. 523/2004 Z. z. o rozpočtových pravidlách verejnej správy  a o zmene a  doplnení  niektorých  zákonov v znení  neskorších predpisov, zákon č. 431/2002 Z. z. o účtovníctve v znení neskorších predpisov. 

Zloženie komisie, ktorá je výberovým a hodnotiacim orgánom upravuje § 5 zákona č. 526/2010 Z. z. v znení zákona č. 287/2012 Z. z.

Vzor zmluvy | Vzor zmluvy o poskytnutí dotácie, vrátane prílohy rozpočtu výdavkov financovaných z dotácie, ako aj ďalšie vzorové tlačivá k vyhodnoteniu dotácie, sa nachádzajú v dokumentoch na stiahnutie na webovom sídle MV SR na adrese www.minv.sk/Hospodárenie a financie/Dotácie.